Informašuvdna ovdal ráŋggáštusčađaheami

Mo galgá joavdat dohko giddagassii?

Dubmejuvvon galgá ieš máksit mátkkoštan goluid dohko giddagassii. Jus dubmejuvvomis eai leat mátkkoštanruđat ferte son lagamus bolesovttadagain váldit oktavuođa, bivdin dihte mátkkoštan doarjaga.

Jus boahtá girdiin Čáhcesullui, de heive mátkkoštit táksiin giddagassii.

Mii guoská busseoktavuođade, ávžžuhuvvo dárkkistit mo busset johtet, danne go leat sierra johtináiggit geassit go dálvet. Sáhttet maid leat váilevaš johtolagat ja gaskaboddosaš rievdadeamit ieš guđet jahkodatáigodagain. Go biillain boahtá, galgá čuovvut geaidnomerkemiid. Priváhta biilaparkeren galgá dáhpáhuvvat olggobeallái giddagasguovllu.

Maid FERTE váldit mielde?

Identitehtabáhpáriid ja gárvvuid. Lea buorre jus lea mielde ruhta, vai johtileappot beassá gávppašit alcces beaivválaš dárbašiid.

Maid SÁHTTÁ dubmejuvvon váldit mielde?

Dubmejuvvon fertešii váldit mielde ruđa ja priváhta biktasiid. Čohkkájeaddjit ožžot dárbbašlaš bargobiktasiid. Čuovvovaččat sáhttá dubmejuvvon váldit mielde lohkamušaid. Ii oaččo váldit mielde duhpáha ja hivssetdávviriid. Duhpáha fitne oastit giddagasas vuosttáš dáhpáhusa ovdal diibmu guokte. Dárbbašlaš hivssetdávviriid fitne maiddái giddagasas. Mielde váldojuvvon duhpát ja hivssetdávvirat vurkejuvvojit dassážii go ráŋggáštus lea čađahuvvon. Mielde váldojuvvon mátketelefovdna, radio ja dan lágan dávviriid ii oaččo geavahit. Dat lohkkaduvvojit dávvirvurkkodeapmái. Mielde váldojuvvon alkohola duoguštuvvo ja duššaduvvo.

Maid oažžu dubmejuvvon go boahtá?

Dát dieđihuvvojit Dubmejuvvomii:

 - Beaivedáhpáhusat ja giddagasa njuolggadusat

 - Dearvvašvuođaortnet ja dearvvašvuođa iešdieđiheapmi.

- Oppalaš dokumeanttat main lea informašuvdna / giddagasa dieđut.

 Jus leat ruđat mielde de fitne oastit duhpáha, snuvssaid ja dakkáriid.

Sáhttá maid oažžut luoikkasin giddagasbiktasiid jus eai leat doarvái priváhta biktasat mielde.